wickkiey/tamil-wikipedia-chunked huggingface dataset:
# அசாதுசமான் நூர்

## தொழில்

### மற்ற நடவடிக்கைகள்

நூர் தனது கவிதை, உரைநடை பாணி, மற்றும் அவரது சொற்பொழிவு ஆகியவற்றிற்கு பெயர் பெற்ற ஒரு சொற்பொழிவாளராக உள்ளார். இவர் பல தொலைக்காட்சி நிகழ்ச்சிகளுக்கு கதை எழுதியுள்ளார். மற்றும் விளம்பரங்களுக்கு குரல் கொடுத்துள்ளார்.  
நூர் ஆசிய மூன்று அறுபதுகளில் முன்னாள் துணைத் தலைவரும், தேஷ் தொலைக்காட்சியின் முன்னாள் நிர்வாக இயக்குநருமாவார். ஆனால் அமைச்சராக தனது பங்கை ஏற்றுக்கொண்டபோது இந்த பதவிகளில் இருந்து விலகினார். அவர் பங்களாதேஷ் விடுதலைப் போர் அருங்காட்சியகத்தின் அறங்காவலராகவும் உள்ளார்.
# அசாதுசமான் நூர்

## விருதுகள்

- ஷாஹித் முனியர் சவுத்ரி விருது (2006)
- சையத் பத்ருதீன் ஹொசைன் நினைவு விருது (2015)
- உலக நாடக தின விருது (2015)
- சுதந்திர தின விருது, (2018)
# அசாதுசமான் நூர்

## தனிப்பட்ட வாழ்க்கை

நூர் பங்கபந்து ஷேக் முஜிப் மருத்துவ பல்கலைக்கழகத்தில் பணிபுரியும் குழந்தை நரம்பியல் பேராசிரியரும், குழந்தை நரம்பியல் மற்றும் ஆட்டிசம் நிறுவனத்தின் (ஐபிஎன்ஏ) இயக்குநருமான ஷாஹீன் அக்தரை மணந்து கொண்டார். இவர்களுக்கு சேர்ந்து ஷூடெப்டோ என்ற மகனும், சுப்ரோவா என்ற மகளும் உள்ளனர். நூரின் ஒரு சகோதரி, கௌசர் அஃப்சானா, உடல்நலம், ஊட்டச்சத்து மற்றும் மக்கள்தொகை கணக்கெடுப்பு எடுக்கும் பிஆர்ஏசி, வங்காளம் அமைப்பின் முன்னாள் இயக்குநர் ஆவார். மற்றும் இவரின் ஒரு சகோதரர், அகாதுசமான் முகமது அலி, தாக்கா பல்கலைக்கழகத்தின் ஒரு ஓய்வுபெற்ற பேராசிரியர் ஆவார்.
# உருவாத்துக் கரீம்

**ரோபட் கரிம்** (Robat Karim; , ரோமானியம்: Robāţ Karīm; முந்தையப்பெயர்: Shahriar என்றும், Shahryār என்றும் அழை எனப்பட்டது. இந்த நகரமானது, ரோபட் கரிம் கவுன்டியின் தலைநகரம் ஆகும். 2006 மக்கள் தொகைக் கணக்கெடுப்பின்படி, இந்நகரத்தின் மக்கள் தொகை 62,937 நபர்களை கொண்டு இருந்தது. இந்நபர்கள் 16,675 குடும்பங்களில் வாழ்ந்து வந்தனர். இந்த நகரமானது, ஈரான் நாட்டின் தலைநகரான தெகுரான் நகரின் தென்மேற்கு திசையில் அமைந்துள்ளது. இந்த இரு நகருகளுக்கும் இடையில் உள்ள தொலைவு ஆகும்.
# உருவாத்துக் கரீம்

## தகவற்பெட்டி விவரம்

புவியின் ஐந்து கண்டங்களில் ஒன்றான ஆசியக் கண்டத்தின், மேற்குப் பகுதியில், பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடக இருக்கும் நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் அளவுள்ள நிலப்பரப்பானது, பல்வேறு நில ஆட்சிக்குரிய அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெகுரான் மாகாணம் ஆகும். இம் மாகாணத்தில் மட்டும், 16 கவுன்டிகள்(county) என்று அழைக்கப்படும், தமிழகத்தின் மாவட்டங்கள் போன்ற ஆட்சி அமைப்பு உள்ளன. இந்த பதினாறு மாவட்டங்களில் (தெகுரான், தம்மாவன்டு, இரா, சமிர்நட்டு, வமின், சாரியர், இசுலமசகர், ரோபட் கரிம், பக்ட்சட்டு, பைரூசுக்கு, கியோட்சு, மலர்டு, பிசுவ, பகரேசுடன், பர்டீசு, குவார்சக்கு) ஒன்றான, ரோபட் கரிம் (Robat Karim County شهرستان رباطكريم ) கவுன்டி / மாவட்டம் உள்ளது. இந்த மாவட்டத்தின் தலைநகரமாக, இந்த நகரம் இருக்கிறது.
# உருவாத்துக் கரீம்

## மக்கள் தொகை

2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 91 வது இடத்தினைப் பெறுகிறது. 2006 ஆம் ஆண்டு மக்கள் தொகை கணக்கெடுப்பின்படி, இந்த நகரத்தில் 16,675 குடும்பங்கள் இருந்தன. அந்த குடும்ப உறுப்பினர்களின் எண்ணிக்கை 62,937 ஆக, மக்கள் தொகைக் கணக்கெடுப்பின் படி இருந்தது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 105,393 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 78,097 நபர்கள் இருந்தார்கள். இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +34.95% அதிகரித்துள்ளது.
# மண்டாவா

**மண்டாவா** என்பது இந்தியாவின் ராஜஸ்தான் மாநிலத்தின் சுன்சுனூ மாவட்டத்தில் அமைந்துள்ள நகரமாகும். இந் நகரம் சேகவதி பிராந்தியத்தின் ஒரு பகுதியாகும். மண்டாவா வடக்கில் ஜெய்ப்பூரிலிருந்து 190 கி.மீ தொலைவில் அமைந்துள்ளது. இந்த நகரம் வடக்கில் அட்சரேகை 28 ° 06 'க்கும் கிழக்கில் தீர்க்கரேகை 75 ° 20' க்கும் இடையில் உள்ளது. மண்டாவா அதன் கோட்டை மற்றும் ஹவேலிகளுக்காக மிகப் பிரபலமானது . கோட்டை நகரமான மண்டாவா சாலைகள் மூலம் பிராந்தியத்தின் மற்ற இடங்களுடன் நன்கு இணைக்கப்பட்டுள்ளது.
# மண்டாவா

## வரலாறு

மண்டாவா நகரம் 18 ஆம் நூற்றாண்டின் நடுப்பகுதியில் தாகூர்களின் ஆட்சிப் பிரதேசமான திகானாவாக மாற்றப்பட்டது . மண்டாவா கிராமத்தை நிறுவியவர் என மண்டு ஜாட் பற்றி முன்னர் குறிப்புகள் கிடைத்துள்ளன. அவர் முதலில் குக்கிராமம் (தானி) ஒன்றை நிறுவி அங்கே ஒரு கிணறு தோண்டினார். கி.பி 1740 ஆண்டில் நிறைவு செய்யப்பட்டது. (ஆதாரம் - ஷெகாவதி போத், மண்டாவா சிறப்பு இதழ், சூலை 2005). ஆரம்பத்தில், இந்த இடம் 'மண்டு கி தானி', 'மாண்டு கா பாஸ்' அல்லது 'மண்டுவாஸ்' என்று அழைக்கப்பட்டது. பின்னர் இந்நகர் 'மண்டுவா', 'மாண்ட்வா' என்றும் இறுதியில் 'மண்டாவா' என்றும் மாற்றப்பட்டது.  
மாண்டாவா ஷெகாவதி பிராந்தியத்தின் மையத்தில் நில மானிய முறைமை நடைமுறையில் உள்ள பகுதியாக இருந்தது. இப்பகுதி பண்டைய கேரவன் வழித்தடங்களுக்கான புறக் காவல் நிலையமாக திகழ்ந்தது. நவல்கர் மற்றும் மண்டாவாவின் ராஜபுத்திர ஆட்சியாளரான தாகூர் நவால் சிங் 1755 ஆம் ஆண்டில் இந்த புறக்காவல் நிலையத்தை பாதுகாக்க ஒரு கோட்டை கட்டினார். கோட்டையைச் சுற்றி வளர்ச்சியடைந்த நகரியம் விரைவில் சமூக வர்த்தகர்களை ஈர்த்ததால் அவர்கள் இங்கு குடியேறினார்கள்.
# மண்டாவா

## புவியியல்

மண்டாவா 28.05 ° வடக்கு 75.15 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 316 மீட்டர் (1036 அடி) உயரத்தைக் கொண்டுள்ளது. வடக்குப் பகுதியில் இது பஜிசர், கமல்சார், குஹாரு, மற்றும் கோடு கா பாஸ் என்ற நான்கு கிராமங்களும், கிழக்குப் பகுதியில் டெட்டாரா (சந்திரபுரா), சியோபுரா, மற்றும் ஹனுமன்புரா (துலார் கா பாஸ்), என்ற மூன்று கிராமங்களும், தெற்கே மித்வாஸ், தின்வா லத்கானி ஆகிய கிராமங்களையும், மேற்குப் பகுதியில் கலாசி, சாடின்சர், திஹாவலி மற்றும் தபரி எனும் கிராமங்களும் உள்ளன.
# மண்டாவா

## புள்ளிவிபரங்கள்

2001 ஆம் ஆண்டு இந்திய மக்கட் தொகை கணக்கெடுப்பின்படி மண்டாவாவின் மக்கட் தொகை 20,717 ஆகும். ஆண்கள் மக்கட் தொகையில் 51% வீதமும், பெண்கள் 49% வீதமும் காணப்படுகின்றனர்.  
மண்டாவாவின் சராசரி கல்வியறிவு விகிதம் 58% ஆகும். இது தேசிய சராசரியான 59.5% ஐ விடக் குறைவாகும். ஆண் கல்வியறிவு 70% வீதமும், பெண் கல்வியறிவு 45% வீதமும் ஆகும். மாண்டவா மக்கட் தொகையில் 18% வீதமானோர் மக்கள் 6 வயதுக்குட்பட்டவர்கள்.
# மண்டாவா

## மண்டோவா கோட்டை

மண்டாவா கோட்டை 18 ஆம் நூற்றாண்டில் நிறுவப்பட்டது. ஷார்துல் சிங்கின் மகன் தாகூர் நவால் சிங் விக்ரம் என்பவர் கி.பி 1755 ஆண்டில் கோட்டையை நிறுவினார். கிருஷ்ணர் மற்றும் அவரது பசுக்களின் ஓவியங்களால் அலங்கரிக்கப்பட்ட நுழைவாயிலுடன் இந்த கோட்டை நகரத்தில் ஆதிக்கம் செலுத்துகிறது. இடைக்கால கருப்பொருளின் படி கட்டப்பட்ட மாண்டாவா கோட்டை அழகான ஓவியங்களால் அலங்கரிக்கப்பட்டுள்ளது. அரண்மனையில் உள்ள அறைகள் கிருஷ்ணரின் ஓவியங்கள், நேர்த்தியான சிற்பங்கள் மற்றும் அற்புதமான கண்ணாடி வேலைகளால் அலங்கரிக்கப்பட்டுள்ளன. அரண்மனையின் தர்பார் மண்டபத்தில் ஏராளமான பழம்பொருட்கள் மற்றும் ஓவியங்கள் உள்ளன.  
நகரத்தின் நடுவில் அமைந்துள்ள மண்டாவா கோட்டை ஒரு பாரம்பரிய விடுதி மாற்றப்பட்டுள்ளது.
# மண்டாவா

## ஹவேலிகள்

இந்த நகரம் ராஜஸ்தானின் "திறந்த கலைக்கூடம்" என்று குறிப்பிடப்படுகிறது. ஏனெனில் மண்டாவா மட்டுமல்லாமல் முழு ஷெகாவதி பகுதியும் கண்கவர் மாளிகைகளுடன், சுவரொவியங்களை கொண்டுள்ளன.
# கிரேட் ஜெனரல் டி. ஆர். அப்துல் ஹரிஸ் நாசுஷன் அருங்காட்சியகம் ஜகார்த்தா

**கிரேட் ஜெனரல் டி.ஆர்.** **அப்துல் ஹரிஸ் நாசுஷன் மியூசியம் (Great General DR. Abdul Haris Nasution Museum)** (அதிகாரப்பூர்வமாக *அப்துல் ஹரிஸ் நாசுஷன்* என அழைக்கப்படுகிறது) இந்தோனேசியாவின் ஜகார்த்தாவில் உள்ள ஒரு அருங்காட்சியகம் ஆகும்.
# கிரேட் ஜெனரல் டி. ஆர். அப்துல் ஹரிஸ் நாசுஷன் அருங்காட்சியகம் ஜகார்த்தா

## அமைவிடம்

டி.ஆர். அப்துல் ஹரிஸ் நாசுஷன் அருங்காட்சியகம் மென்டெங்கில் அமைந்துள்ளது. இது ஒரு காலத்தில் ஜகார்த்தாவின் முக்கிய காலனித்துவ பகுதியாக இருந்து வந்தது. தற்போது இப்பகுதியில் அதில் பல அருங்காட்சியகங்கள் மற்றும் வெளிநாட்டு தூதரகங்கள் உள்ளன. நாசுஷனுக்கு அஞ்சலி செலுத்தும் விதமாக இந்த அருங்காட்சியகம் அமைக்கப்பட்டுள்ளது.
# கிரேட் ஜெனரல் டி. ஆர். அப்துல் ஹரிஸ் நாசுஷன் அருங்காட்சியகம் ஜகார்த்தா

## வரலாறு

கிரேட் ஜெனரலாக இருந்த அப்துல் ஹரிஸ் நாசுஷன் என்பவரின் வாழ்க்கை மற்றும் பணிகள் குறித்த கலைப்பொருள்கள் இந்த அருங்காட்சியகத்தில் காட்சியில் வைக்கப்பட்டுள்ளன. அவர் முக்கிய இராணுவ பிரமுகர் ஆக மட்டுமல்லாது அப்போதைய இந்தோனேசிய ஆயுதப்படைகளின் தலைமைத் தளபதியாகவும் இருந்தார். 1965 ஆம் ஆண்டில் நடைபெற்ற கம்யூனிச ஆட்சி கவிழ்ப்பு இயக்கத்தின் போது தப்பிக்க முயன்று, பின்னர் அவர்களால் படுகொலை செய்யப்பட்டார். 1949 ஆம் ஆண்டில் இந்தோனேசிய ஆயுதப்படைகளின் தலைமைத் தளபதியாக அவர் இருந்தது முதல் 2000 செப்டம்பர் 6 ஆம் நாளன்று அவர் இறக்கும் வரை இந்த அருங்காட்சியகம் முதலில் நாசுஷன் மற்றும் அவரது குடும்பத்தினரின் இல்லமாக இருந்தது. செப்டம்பர் 30, 1965 ஆம் நாளன்று, கக்ராபிராவா ஜி 30 எஸ் / பி.கே.ஐ.யின் துருப்புக்கள் நாசுஷனைக் கடத்தி கொலை செய்ய முயன்றன.அப்போது நாசுஷன் அந்த முயற்சியில் இருந்து தப்பித்தார். ஆனால் அவருடைய மகளானஅடே இர்மா சூர்யானி நாசுஷன் மற்றும் முதல் லெப்டினன்ட் ஆகப் பணியாற்றிய பியர் டெண்டியன் ஆகியோர் கொலை செய்யப்பட்டனர்.
# கிரேட் ஜெனரல் டி. ஆர். அப்துல் ஹரிஸ் நாசுஷன் அருங்காட்சியகம் ஜகார்த்தா

## காட்சிப் பொருள்கள்

1965 ஆம் ஆண்டு முதல் நிகழ்வுகளை வரிசைக்கிரமமாக விவரிக்கும் வகையில் காட்சிப்பொருள்கள் இவ்வருங்காட்சியகத்தில் காட்சிக்கு வைக்கப்பட்டுள்ளன. அவரது மகள், அவர்களுடைய தாயுடன் இருக்கும் மாதிரியானது பார்ப்பவர்களின் மனதைத் தொட்டுவிடும். முதலில் அருங்காட்சியகத்திற்குள் செல்லும்போது அங்கே இரண்டு பீரங்கிகளுக்கு அருகில் வைக்கப்பட்டுள்ள அப்துல் ஹரிஸ் நாசுஷன் சிலையைக் காணமுடியும். மேலும் அருங்காட்சியகத்தின் உள்ளே சில கத்தி வகைகள், வாள் மற்றும் நாசுஷன் பயன்படுத்திய துப்பாக்கி சேகரிப்புகள் ஆகியவற்றைக் காணலாம். அவர் அணிந்திருந்த சில இராணுவ சீருடைகள் மற்றும் ஆடைகளும் காட்சிக்கு வைக்கப்பட்டுள்ளன. அவரது வாழ்க்கையில் முக்கியமான நிகழ்வுகளை விளக்கும் வகையிலான டியோராமாக்கள் மற்றும் புகைப்படங்கள் காட்சிக்கு வைக்கப்பட்டுள்ளன. அவர் பயன்படுத்திய படுக்கையறை மற்றும் வீட்டிலுள்ள பெரும்பாலான தளவாடங்களை பார்வையாளர்கள் காண வசதி செய்யப்பட்டுள்ளது. ஒட்டுமொத்தமாகப் பார்க்கும்போது அவரது வாழ்க்கையின் முக்கிய இராணுவ நிலைகளை சுருக்கமாக வெளிப்படுத்துகின்ற ஒரு நினைவுச்சின்னமாக இது அமைந்துள்ளது. அவர் பயன்படுத்திய வாகனமும் அருங்காட்சியகத்தில் காட்சிக்கு வைக்கப்பட்டுள்ளது. மேலும் ஜி-30-எஸ் பி.கே.ஐ, 30 செப்டம்பர் 1965 தொடர்பான சில டியோராமாக்களின் தொகுப்பு உள்ளது.
# கிரேட் ஜெனரல் டி. ஆர். அப்துல் ஹரிஸ் நாசுஷன் அருங்காட்சியகம் ஜகார்த்தா

## காட்சி நேரம்

இந்தோனேசிய இராணுவம் மற்றும் சர்வாதிகாரம் மற்றும் காலனித்துவத்தை முறியடிப்பதற்கான போராட்டம் ஆகியவற்றில் ஆர்வம் கொண்டவர்கள் பார்க்க வேண்டிய முக்கிய இடமாக உள்ள அருங்காட்சியகத்தில் அப்துல் ஹரிஸ் நாசுஷன் அவர்களின் தொகுப்புகள் காட்சிக்கு வைக்கப்பட்டுள்ளன. இந்த அருங்காட்சியகம் மென்டெங்கில் உள்ள ஜலான் டீக்கு உமருக்கு நேரடியாக அருகில் அமைந்துள்ளது. சாலையிலிருந்து அருங்காட்சியகத்தை எளிதில் காணமுடியும். 20 வினாடிகளுக்குள் நுழைவாயிலுக்குச் செல்லலாம். இந்த அருங்காட்சியகம் திங்கட்கிழமை விடுமுறையாகும். இதனை செவ்வாய்க்கிழமை முதல் வியாழக்கிழமை மற்றும் சனிக்கிழமை மற்றும் ஞாயிற்றுக்கிழமைகளில் காலை 8.00 மணி முதல் மதியம் 2.00 வரையிலும், வெள்ளிக்கிழமை மட்டும் காலை 8.00 மணி முதல் 11.30 மணி, அடுத்து 1.00 மணி முதல் 4.00 மணி வரையிலும் பொதுமக்கள் பார்வையிடலாம்.
# மெசொப்பொத்தேமியாவின் துவக்க வம்ச காலம்

வின் வரைபடம்]]  
மற்றும் லெவண்ட் பகுதியில் ஆதாத் மழைக்கடவுள் வழிபாடு]]
2900 - 2600]]  
**மெசொப்பொத்தேமியாவின் துவக்க வம்ச காலம்** (**Early Dynastic period** (சுருக்கமாக: **ED period** or **ED**) பண்டைய மெசொப்பொத்தேமியாவில் அமைந்த தற்கால ஈராக் (சுமேரியா) நாட்டில் உரூக் மற்றும் செம்தேத் நசிர் காலத்திற்குப் பின்னர் கிமு 2900 முதல் கிமு 2350 வரை விளங்கிய தொல்பொருள் வம்ச காலம் ஆகும். மெசொப்பொத்தேமியாவின் வரலாற்றில் இக்காலம் ஒரு பகுதியாகும். இக்காலத்தில் எழுத்துக் கலை வளர்ச்சி, நகரங்கள் கட்டுமானம் மற்றும் சிறு நகர இராச்சியங்கள் தோன்றத் துவங்கியது.  
மெசொப்பொத்தேமியாவின் இத்துவக்க வம்ச காலத்தில் சுமேரியாவில் தெற்கில் (கீழ் மெசொப்பொத்தேமியா) எரிது, உரூக், ஊர், லகாசு, நிப்பூர், உம்மா போன்ற புகழ் பெற்ற நகர இராச்சியங்கள் தோன்றியது.  
மேல் மெசொப்பொத்தேமியா பகுதிகளில் கிஷ், இசின், மாரி, டெல் பராக் மற்றும் எப்லா நகர இராச்சியங்கள் தோன்றியது.  
மெசொப்பொத்தேமியாவில் கிபி 1800 முதல் ஊர், எசுன்னா, கிர்சு, காபாஜா போன்ற தொல்லியல் மேடுகளில் அகழ்வாய்வுகள் மேற்கொள்ளப்பட்டது. அகழாய்வில் ஆப்பெழுத்துகளுடன் கூடிய களிமண் பலகைகளில் உருவங்களுடன் கூடிய உருளை முத்திரைகள் போன்ற தொல்பொருட்கள் கண்டறியப்பட்டது. பின் தொடரப்பட்ட பண்டைய அண்மை கிழக்கு பகுதிகளின் அகழ்வாராய்ச்சிகளில் மெசொப்பொத்தேமியாவின் பல தொல்லியல் மேடுகளில் ஆயிரக்கணக்கான தொல்பொருட்கள் கண்டறியப்பட்டது.
# மெசொப்பொத்தேமியாவின் துவக்க வம்ச காலம்

## காலக் கணிப்புகள்

செம்தேத் நசிர் காலத்திற்குப் பின்னர் தோன்றிய மெசொப்பொத்தேமியாவின் துவக்க வம்ச காலத்திற்கு பின்னர் அக்காதியர்கள் காலம் நிலவியது. அக்காதியப் பேரரசின் கீழ் முதன்முதலில் முழு மெசொப்பொத்தேமியா இருந்தது. மெசொப்பொத்தேமியாவின் துவக்க வம்ச காலம் கிமு 2900 – 2350 வரை என கணிக்கப்பட்டுள்ளது.  
மெசொப்பொத்தேமியாவின் துவக்க வம்ச காலத்தை, தொல்லியல் ஆய்வாளர்கள் மூன்று காலமாக பிரித்துள்ளனர்.  
| காலம் | கால வரிசை
<small>கிமு</small> | Short Chronology
<small>All dates BC</small> |  |
| --- | --- | --- | --- |
| முதல் வம்ச காலம் | 2900–2750/2700 | 2800–2600 |  |
| இரண்டாம் வம்ச காலம் | 2750/2700–2600 | 2600–2500 |  |
| மூன்றாம் வம்ச காலம் (அ) | 2600–2500/2450 | 2500–2375 |  |
| மூன்றாம் வம்ச காலம் (ஆ) | 2500/2450–2350 | 2375–2230 | } |  
கீழ் மெசொப்பொத்தேமியாவின் உரூக் காலம் (கிமு 3300–3100) மற்றும் செம்தேத் நசிர் காலம் (கிமு 3100–2900) காலங்களுக்குப் பின் தோன்றிய மெசொப்பொத்தேமியாவின் துவக்க வம்ச காலத்தின் முதல் பகுதி (கிமு 2900–2750/2700) குறைவாக அறியப்படுகிறது.  
இரண்டாவது வம்ச காலத்தில் (கிமு 2750/2700–2600) கீழ் மெசொப்பொத்தேமியாவில் எழுத்து, மொழி, கலை, இலக்கியம், மற்றும் தொழில்கள் வளரத் துவங்கியது. கீழ் மெசொப்பொத்தேமியாவை கில்கமெஷ், என்மெர்கர் மற்றும் ஆகா போன்ற புகழ்பெற்ற மன்னர்கள் ஆண்டனர். மேலும் உலகின் முதல் காவியமான கில்கமெஷ் காப்பியம் எழுதப்பட்டது.  
மெசொப்பொத்தேமியாவின் மூன்றாவது வம்ச ஆட்சிக் காலத்தில் (கிமு 2600–2350 )
ஆப்பெழுத்துக் கலை வளர்ச்சியடைந்திருந்தது. மேல் மெசொப்பொத்தேமியாவில் அரசியல் நிறுவனங்கள் வளர்ச்சியடைந்திருந்தது. ஊர், எல்பா, லகாசு எசுன்னா, கபாஜா, அக்ரப், எரிது, லார்சா, சிப்பர், கிஷ், மாரி
போன்ற நகர இராச்சியங்கள் பெரும்புகழுடன் விளங்கியது.  
அக்காதியப் பேரரசர் சர்கோன் போன்ற மன்னர்கள் மெசொப்பொத்தேமியாவின் துவக்க வம்சங்களின் ஆட்சியை படிப்படியாக முடிவிற்கு கொண்டு வந்தனர்.
# மெசொப்பொத்தேமியாவின் துவக்க வம்ச காலம்

## துவக்க வம்ச இராச்சியங்கள் மற்றும் மன்னர்கள்

| வம்சங்கள் | காலம் | முக்கிய ஆட்சியாளர்கள் | நகரங்கள் |
| --- | --- | --- | --- |
| சுமேரியாவின் தொன்ம மன்னர்கள் | அலுலிம், துமுசித்து, என்-மேன் -துர் - அனா, சிசுத்திரா |  |  |
| கிஷ் வம்சம் | கிமு 2900-2600 | எடானா, என்மெபாரகேசி |  |
| உரூக்கின் முதல் வம்சம் | என்மெர்கர், லுகல்பந்தா, துமுசித்து, கில்கமெஷ் |  |  |
| ஊரின் முதல் வம்சம் | கிமு 2500-2400 | மெஸ்கலாம்துக், மெசன்னேபாத, புவாபி |  |
| உரூக்கின் 2-ஆம் வம்சம் | என்சகுசன்னா |  |  |
| லகாசின் முதல் வம்சம் | கிமு 2500-2300 | ஊர் - நன்சி, என்னாட்டும், என் அன்னா - தும் I, எண்டெமேனா, உருக்காசினா |  |
| அதாப் வம்சம் | லுகல் - அன்னி - முண்டு |  |  |
| கிஷ்சின் 3-ஆம் வம்சம் | கிமு 2500-2330 | குபாபா |  |
| உரூக்கின் 3-ஆம் வம்சம் | கிமு 2294 - 2270 | லுகல் - சகேசி | } |  
மெசொப்பொத்தேமியாவின் துவக்க வம்ச கால ஆட்சிக்குப் பின்னர் அக்காத் நகரத்தை தலைமையிடமாகக் கொண்டு அக்காடியப் பேரரசு (கிமு 2334 – 2154) எழுச்சி கொண்டது.
# மெசொப்பொத்தேமியாவின் துவக்க வம்ச காலம்

## புவியியல் அமைப்பு

### கீழ் மெசொப்பொத்தேமியா

வின் பண்டைய உம்மா நகரத்தின் உசும்கல்லின் சிற்பத்தூண், காலம் கிமு 2900-2700 ]]
உரூக் காலத்திற்கு பின்னர் கீழ் மெசொப்பொத்தேமியாவில் துவக்க வம்ச ஆட்சிகளின் காலத்தில் செமிடிக் மொழிகள் பேசிய முதல் நகரக் குடியிருப்புகளும், நகர இராச்சியங்களும், ஆப்பெழுத்து முறைகளும் தோன்றத் துவங்கியது.
துவக்க வம்ச ஆட்சிக் காலத்தில் சுமேரிய நாகரிகம் உச்சத்தில் இருந்தது.  
முதல் வம்ச மன்னரின் தங்கத்தாலான தலைக்கவசம், கிமு 2500]]  
துவக்க வம்ச ஆட்சிக் காலத்தில் சுமேரியாவில் கிஷ் நாகரிகம் செழித்திருந்தது. கீழ் மெசொப்பொத்தேமியாவில் பாயும் புறாத்து ஆறு மற்றும் டைகிரிசு ஆறுகளால் வேளாண்மை செழித்து விளங்கியது. பார்லி, பேரிச்சம் பழ மரங்கள் மற்றும் பழத்தோட்டங்கள் பயிரிடப்பட்டன. ஆடு போன்ற விலங்குகளை கால்நடை வளர்ப்பு விலங்களாக வளர்த்தனர். துவக்க வம்ச ஆட்சியில் பல நகரங்களும், நகர இராச்சியங்களும் தோன்றியதால் கீழ் மெசொப்பொத்தேமியாவில் மக்கள்தொகை பெருகியது.  
கின் யூப்பிரடீஸ் ஆற்றின் கரையில் பேரீச்சம் மரத்தோட்டங்கள்]]  
துவக்க வம்ச ஆட்சிக் காலங்களில் ஊர், எல்பா, லகாசு எசுன்னா, கபாஜா, அக்ரப், எரிது, லார்சா, சிப்பர், கிஷ், மாரி
போன்ற நகர இராச்சியங்கள் பெரும்புகழுடன் விளங்கியது  
,  
வின் ஊர் நகரத்தின் அரச கல்லறையில் கண்டெடுத்த தங்கத்திலான ஆட்டின் சிற்பம்]]  
லகாசு மற்றும் உரூக் இராச்சிய மன்னர்கள் செய்து கொண்ட ஒப்பந்தம், கிமு 2500]]
# மெசொப்பொத்தேமியாவின் துவக்க வம்ச காலம்

## படக்காட்சிகள்

=
# மெசொப்பொத்தேமியாவின் துவக்க வம்ச காலம்

## இதனையும் காண்க

- மெசொப்பொத்தேமியாவின் வரலாறு
- வளமான பிறை பிரதேசம்
- சுமேரியா
- பண்டைய அண்மை கிழக்கு
- பண்டைய அண்மை கிழக்கின் நகரங்கள்
# சோலோ ஆறு

**சோலோ ஆறு** (ஆங்கிலம்: *Solo River*; இந்தோனேசியம்: *Sungai Solo*) என்பது இந்தோனேசியா சாவகத் தீவில் அமைந்துள்ள நீளமான நதி ஆகும். இது சுமார் 600 கிமீ (370 மைல்) நீளம். கொண்டது.  
இந்த ஆறு சுமாத்திரா தீவின் கிழக்கு மற்றும் வடக்குப் பகுதிகளில் வசிப்பவர்கள் மற்றும் விளைநிலங்களுக்கு உதவும் நீர்நிலையாக உள்ளது. இந்த முக்கியத்துவத்தைத் தவிர, இந்த ஆறானது, தொல்மானிடவியல் வட்டங்களில் புகழ்பெற்ற பகுதியாக உள்ளது.  
ஆரம்பகால ஹோமினிட் எச்சங்களின் பல கண்டுபிடிப்புகள் (இது 1.5 மில்லியன் ஆண்டுகள் பழமையானது) அதன் பள்ளத்தாக்குகளில் உள்ள பல தளங்களில் இருந்து எடுக்கப்பட்டுள்ளன.
# சோலோ ஆறு

## பொது

சங்கிரானில், ஐரோப்பாவிற்கு வெளியே காணப்பட்ட முதல் ஆரம்பகால மனித புதைபடிவங்கள் கண்டெடுக்கப்பட்டன. இவை,"சாவக மனிதனின்" மண்டை என்று அழைக்கப்படுகின்றது.  
பெங்கவன் சோலோ, கருடா இந்தோனேசியா விமானம் 421-இன் விபத்துக்குள்ளான இடமாக உள்ளது.
# சோலோ ஆறு

## நிலவியல்

சோலோ ஆறு (அல்லது பெங்கவன் சோலோ) இரண்டு ஆதாரங்களைக் கொண்டுள்ளது: அவை, மத்திய ஜாவா மற்றும் கிழக்கு ஜாவா எல்லையில் உள்ள லாவு மவுண்டின் எரிமலை, மற்றும் கிதுல் மலை ஆகும். பண்டைய காலங்களில், இந்தோ-ஆஸ்திரேலிய புவித்தட்டின் எழுச்சி அதன் நீரோட்டத்தை வடக்கு நோக்கி திருப்பிவிட்டது.  
யோக்யகர்த்தா சிறப்பு பகுதியில் அமைந்துள்ள சாடெங் கடற்கரை, பண்டைய சோலோ நதியின் வாயிலாக அறியப்படுகிறது, இது பழங்காலத்தில் தெற்கு நோக்கி ஓடியது.
# சோலோ ஆறு

## நிலவியல்

### ஆற்றின் வழித்தடங்கள்

இது முக்கிய நகரமான சுரகார்த்தா வழியாகச் செல்கிறது (உள்ளூர் மக்களால் *சோலோ* என்று அழைக்கப்படுகிறது). சோலோ நதிக்கு ஒரு முக்கியமான ஆரம்ப துணை நதி டெங்க்கெங் நதி ஆகும், இது மெராபி மலையில் அதன் மூலத்தைக் கொண்டுள்ளது. இந்த நதி சோலோ வழியாகச் சென்றபின், லாவு மலையைச் சுற்றி வடக்கு நோக்கி பாய்கிறது, பின்னர் கிழக்கு நோக்கி நகாவி பிரதேசத்தில் கிழக்கு சாவகமாக மாறுகிறது.  
நாகாவிக்குப் பிறகு நதி மீண்டும் வடக்கு நோக்கித் திரும்பி, மத்திய ஜாவாவின் புளோரா பிரதேசம் மற்றும் கிழக்கு ஜாவாவின் போஜோனெகோரோ பிரதேசம் ஆகியவற்றுக்கு இடையேயான எல்லையை உருவாக்குகிறது.  
புளோராவில் உள்ள செபு நகரத்திலிருந்து, நதி கிழக்கு நோக்கி திரும்பி போஜோனெகோரோ பிரதேசத்தின் தலைநகரம் வழியாக செல்கிறது. அங்கிருந்து, லாமோங்கன் மற்றும் கிரெசிக் பிரதேசங்கள் வழியாக கிழக்கு நோக்கித் தொடர்கிறது. இந்த ஆற்றுப் படுகையின் கடைசிப் பகுதி பெரும்பாலும் தட்டையான நிலமாக உள்ளது.
# சோலோ ஆறு

## நிலவியல்

### சோலோவின் டெல்டா

பெங்கவன் சோலோவின் டெல்டா கிரெசிக் பிரதேசத்தில் உள்ள சிடாயு நகருக்கு அருகில் அமைந்துள்ளது. தற்போதைய டெல்டா மனிதனால் உருவாக்கப்பட்ட கால்வாயால் திருப்பி விடப்படுகிறது. அசல் டெல்டா மதுரா ஜலசந்தியில் பாய்ந்தது.  
ஆனால் 1890 ஆம் ஆண்டில் டச்சு ஈஸ்ட் இண்டீஸ் அதிகாரத்தால் சோலோ நதியை சாவகக் கடலுக்கு திருப்பிவிட 12 கி.மீ கால்வாய் செய்யப்பட்டது. இக் கால்வாய் மதுரா ஜலசந்தியை நிரப்புவதில் இருந்து மண் வண்டல் ஏற்படுவதைத் தடுப்பதற்கும் அதன் மூலம் முக்கியமான துறைமுக நகரமான சுரபாயாவுக்கு
# சோலோ ஆறு

## வள மேலாண்மை

இந்தோனேசியாவில் உள்ள பிராண்டாஸ் மற்றும் பெங்கவன் சோலோ நதிப் படுகைகளின் நீர் வளங்களை நிர்வகிக்கும் பொறுப்பு பிராண்டாஸ் ரிவர் பப்ளிக் கார்ப்பரேஷன் அல்லது பெரம் ஜாசா தீர்த்தா I (பிஜேடி 1) ஐ சார்ந்தது. இது ஒரு மையப்படுத்தப்பட்ட முயற்சி ஆகும். இதில் பின்வருவன செயல்படுத்தப்படுகின்றன.  
- பெங்கவன் சோலோ மற்றும் பிராண்டாஸ் நதிப் படுகைகளில் நீர்வளத் தரம் மற்றும் அளவைப் பாதுகாத்தல்
- வெள்ளக் கட்டுப்பாடு
- அந்த நதிகளில் நீர்மின்சார மற்றும் பிற உள்கட்டமைப்புகளை நிர்வகிப்பது.  
மையப்படுத்தப்பட்ட மேலாண்மை முயற்சிகளுக்கு முன்னர், பெங்கவன் சோலோ நதி நீர் மாசுபடுவதாக செய்திகள் வந்தன.
# சோலோ ஆறு

## கலாச்சாரத்தில்

1940 ஆம் ஆண்டில் கெசாங் மார்டோஹார்டோனோ இசையமைத்த "பெங்கவன் சோலோ" பாடல், நதியை கவிதை ரீதியாக விவரிக்கிறது. இதனால் இந்த நதி ஆசியா முழுவதும் பிரபலமாகிவிட்டது.
# குவர்சக்கு

**குவர்சக்கு** (Qarchak) (; பிற பெயர்: Qar chak ) என்ற இந்த நகரம், குவர்சக்கு மண்டலத்தின் நலைநகரம் ஆகும். 2006 ஆம் ஆண்டு மக்கள் தொகை கணக்கெடுப்பின்படி, இதன் மக்கள் தொகை 173,832 ஆக இருந்தது. இந்த நபர்கள் 42,508 குடும்பங்களில் வாழ்ந்தனர். இந்த நகரமானது, நடு தெகுரான் நகரில் இருந்து 35 கிலோமீட்டர் தொலைவில் உள்ளது.
# குவர்சக்கு

## மக்கள் தொகை

2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 41 வது இடத்தினைப் பெறுகிறது. 2006 ஆம் ஆண்டு மக்கள் தொகை கணக்கெடுப்பின்படி, இந்த நகரத்தில் 42,508 குடும்பங்கள் இருந்தன. அந்த குடும்ப உறுப்பினர்களின் எண்ணிக்கை 173,832 ஆக, மக்கள் தொகைக் கணக்கெடுப்பின் படி இருந்தது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதிக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 231,075 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 191,588 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +20.61% அதிகரித்துள்ளது.
# அல் - சால்ட் நகரம், ஜோர்தான்

**அல்-சால்ட்** ( ஆங்கிலம்: Al-Salt ) என்பது மேற்கு மத்திய ஜோர்டானில் உள்ள ஒரு பண்டைய விவசாய நகரம் மற்றும் நிர்வாக மையமாகும். இது அம்மானில் இருந்து எருசலேம் செல்லும் பழைய பிரதான நெடுஞ்சாலையில் உள்ளது. கடல் மட்டத்திலிருந்து சுமார் 790 முதல் 1,100 மீட்டர் உயரத்தில் உள்ள பால்கா மலைப்பகுதியில் அமைந்துள்ள இந்த நகரம் ஜோர்தான் பள்ளத்தாக்குக்கு அருகில் மூன்று மலைகளின் வளைவுகளில் கட்டப்பட்டுள்ளது. மூன்று மலைகளில் ஒன்றான சபல் அல்-காலா 13 ஆம் நூற்றாண்டின் பாழடைந்த கோட்டையின் தளமாகும். இது பால்கா கமாகாணத்தின் தலைநகரம். கிரேட்டர் சால்ட் நகராட்சியில் சுமார் 97,000 மக்கள் வசிக்கின்றனர் (2006)
# அல் - சால்ட் நகரம், ஜோர்தான்

## வரலாறு

இந்த நகரில் எப்போது குடியேற்றம் நிகழ்ந்தது என்பது தெரியவில்லை, ஆனால் இது பேரரசர் அலெக்சாண்டரின் ஆட்சியின் போது மாசிடோனிய இராணுவத்தால் கட்டப்பட்டது என்று நம்பப்படுகிறது. பைசாந்தியன் காலங்களில் இந்த நகரம் *சால்டஸ்* என்று அழைக்கப்பட்டது மற்றும் ஒரு மறைமாவட்டத்தின் அதிகார எல்லைக்குட்பட்ட திருச்சபை மாவட்டம் ஆகும். அந்த நேரத்தில், இந்த நகரம் ஜோர்தான் ஆற்றின் கிழக்குக் கரையில் உள்ள பிரதான குடியேற்றமாகக் கருதப்பட்டது. இந்த குடியேற்றம் மங்கோலியர்களால் அழிக்கப்பட்டு பின்னர் மம்லுக் சுல்தான் பைபர்களின் (1260–1277) ஆட்சியின் போது மீண்டும் கட்டப்பட்டது மற்றும் உதுமானிய பேரரசின் காலத்தில் மீண்டும் ஒரு பிராந்திய தலைநகராக மாறியது. 1830 களின் முற்பகுதியில், சால்ட் மீண்டும் தாக்கப்பட்டது, இந்த முறை பாலஸ்தீனத்தில் உதுமானியர்களுக்கு எதிரான பிரச்சாரங்களில் எகிப்திய அரசப் பிரதிநிதி இப்ராகிம் பாசா நடத்திய தாக்குதலின் போது ஏற்பட்டது.  
19 ஆம் நூற்றாண்டின் பிற்பகுதியில், ஜோர்தான் நதி அப்பால் கிழக்கு நோக்கி தங்கள் வர்த்தக வலையமைப்பை விரிவுபடுத்துவதற்காக வணிகர்கள் நாப்லசிலிருந்து வந்தபோது சால்ட் உச்சம் அடைந்தது. அவர்களின் வருகையின் விளைவாக, இந்த காலகட்டத்தில் ஒரு எளிய கிராமத்திலிருந்து சால்ட் விரைவாக விரிவடைந்தது, பல கட்டடக்கலை ரீதியாக நேர்த்தியான கட்டிடங்களைக் கொண்ட ஒரு நகரமாக, பல கவர்ச்சிகரமான தேன் நிற உள்ளூர் கல்லிலிருந்து நாப்லுசி பாணியில் கட்டப்பட்டுள்ளன. இந்த சகாப்தத்தில் கட்டப்பட்ட ஏராளமான கட்டிடங்கள் தற்போதுவரை உள்ளன.
# அல் - சால்ட் நகரம், ஜோர்தான்

## விவசாயம்

ஜோர்டானில் சால்ட் அதன் வளமான மண் மற்றும் அதன் பழம் மற்றும் காய்கறி அறுவடைகளின் தரம், குறிப்பாக ஆலிவ், தக்காளி, திராட்சை மற்றும் பீச் ஆகியவற்றால் புகழ் பெற்றது. சால்ட் நகரம் ஒரு குறிப்பிட்ட வகை திராட்சையின் வேரை சுல்தானகத்திற்கு கொடுத்ததாக ஊகிக்கப்படுகிறது.
<sup data-ve-ignore="true">&#x5B; *<span title="This claim needs references to reliable sources. (May 2018)">மேற்கோள் தேவை</span>* &#x5D;</sup>
ரோமானிய பேரரசின் சால்டோஸ் நகரத்திலிருந்து சால்ட் என்ற பெயர் உருவானதாக கருதப்படுகிறது.  
வாடி சூயிப் (செத்ரோ பள்ளத்தாக்கு) சால்ட் நகரத்தின் மிகப்பெரிய விவசாய தளங்களில் ஒன்றாகும், இது பெரிய விவசாய பகுதிகளைக் கொண்ட பள்ளத்தாக்கு ஆகும் தனியாருக்குச் சொந்தமான பெரும்பாலான பண்ணைகள் இந்த பள்ளத்தாக்கில் அமைந்துள்ளன; இங்கு முதன்மை பயிர்கள் திராட்சை, ஆலிவ் மற்றும் தொங்கும் பழங்களைக் கொண்ட மரங்கள் என்பனவாகும்.
# அல் - சால்ட் நகரம், ஜோர்தான்

## கல்வி

சால்ட் 1918 ஆம் ஆண்டிலிருந்து ஜோர்தானின் பொது முதல் மேல்நிலைப் பள்ளி உட்பட பல பள்ளிகளையும், 1800 களில் இருந்த பல தனியார் பள்ளிகளையும் கொண்டுள்ளது, அதாவது இலத்தீன் பள்ளி மற்றும் கத்தோலிக்க பள்ளி. காது கேளாதோருக்கான ஹோலி லேண்ட் நிறுவனத்தின் இலாப நோக்கற்ற கல்வி மையம் உட்பட. நகரத்தைச் சுற்றி இரண்டு பல்கலைக்கழகங்கள் உள்ளன: 1997 ஆம் ஆண்டில் நிறுவப்பட்ட அல்-பால்கா செயல்முறை சார்ந்த பல்கலைக்கழகம் மற்றும் அம்மான் நகரை சால்ட்டுடன் இணைக்கும் நெடுஞ்சாலையில் அமைந்துள்ள அல்-அக்லியா அம்மான் பல்கலைக்கழகம் (அம்மான் தேசிய பல்கலைக்கழகம்) போன்றவை.
# அல் - சால்ட் நகரம், ஜோர்தான்

## அருங்காட்சியகம்

சால்ட்டின் தொல்பொருள் மற்றும் நாட்டுப்புற அருங்காட்சியகம், சால்கோலிதிக் காலத்திலிருந்து இஸ்லாமிய சகாப்தம் வரையிலான கலைப்பொருட்கள் மற்றும் அப்பகுதியின் வரலாறு தொடர்பான பிற பொருட்களையும் காட்சிப்படுத்துகிறது. நாட்டுப்புற அருங்காட்சியகத்தில் பெதோயின் மற்றும் பாரம்பரிய உடைகள் மற்றும் அன்றாட நாட்டுப்புற பொருட்கள் வழங்கல் உள்ளது.
# பெங்கூலு மாநகரம்

**பெங்கூலு மாநகரம்** (ஆங்கிலம்: *City of Bengkulu*; இந்தோனேசியம்: *Kota Bengkulu*) என்பது இந்தோனேசியாவின் பெங்கூலு மாநிலத்தின் தலைநகரமாகும். சுமாத்திரா தீவின் மேற்கு கடற்கரையில் அமைந்துள்ள பாடாங் நகரத்திற்குப் பிறகு இரண்டாவது பெரிய நகரமாக உள்ளது. இந்திரபுரா இராச்சியம் *(Inderapura)* மற்றும் பான்டென் சுல்தானகம் *(Sultanate of Banten)* ஆகிய இராச்சியங்களின் செல்வாக்கின் கீழ் இருந்தது.  
1939 - 1942 காலகட்டத்தில் சுகார்னோ இங்கு நாடு கடத்தப்பட்டு இந்த நகரத்தில் தங்க வைக்கப்பட்டார். 151.70 கிமீ<sup>2</sup> பரப்பளவைக் கொண்டுள்ள இந்த நகரம், 2010 மக்கள் தொகை கணக்கெடுப்பின்படி 308,544 மக்கள்தொகையையும்; 2020 மக்கள் தொகை கணக்கெடுப்பின்படி 373,591 மக்களையும் கொண்டிருந்தது; 2023-ஆம் ஆண்டின் நடுப்பகுதியில் அதிகாரப்பூர்வ மதிப்பீடு 391,117 (197,489 ஆண்கள் மற்றும் 193,628 பெண்கள் உட்பட) ஆகும். இந்த நகரம் பெங்கூலு மாநிலத்தின் மிகப்பெரிய நகரமாகக் கருதப்படுகிறது.
# பெங்கூலு மாநகரம்

## வரலாறு

பிரித்தானிய கிழக்கிந்திய நிறுவனம் 1685-ஆம் ஆண்டில் பெங்கூலுவை ( ஆங்கிலேயர்களால் பென்கூலன் என்று பெயரிடப்பட்டது) இந்தப் பிராந்தியத்திற்கான புதிய வணிக மையமாக நிறுவியது. 17-ஆம் நூற்றாண்டில், பிரித்தானிய கிழக்கிந்திய நிறுவனம் தெற்கு சுமாத்திராவின் லாம்புங் பகுதியில் மசாலா வணிகத்தை அண்டை தீவான ஜாவாவின் வடமேற்கில் உள்ள பண்டெனில் உள்ள ஒரு துறைமுகத்திலிருந்து நடத்தி வந்தது.  
1682 இல், இடச்சு கிழக்கிந்திய நிறுவனத்தின் ஒரு படை, பண்டெனைத் தாக்கியது. உள்ளூர் இளவரசர் இடச்சுக்காரர்களிடம் சரணைடந்தார். பின்னர் அவர் சுல்தான் என்று அங்கீகரிக்கப்பட்டார். இடச்சுக்காரர்கள் பண்டெனில் இருந்த மற்ற ஐரோப்பியர்கள் அனைவரையும் வெளியேற்றினர். மேலும் ஆங்கிலேயர்கள் பெங்கூலுவை நிறுவவும் வழிவகுத்தனர். 1714-ஆம் ஆண்டில், பிரித்தானியர்கள் பெங்கூலுவில் மார்ல்பரோ கோட்டையைக் *(Fort Marlborough)* கட்டினர்.  
இங்கு மிளகு கொள்முதல் செய்வதில் ஏற்பட்ட சிரமம் மற்றும் அதன் தொலைவு காரணமாக, வர்த்தக மையம் அமைக்க, ஒருபோதும் நிதி ரீதியாக சாத்தியமில்லாமல் இருந்தது. இந்தச் சிரமங்கள் இருந்தபோதிலும், பிரித்தானியர்கள் ஒரு நூற்றாண்டுக்கும் மேலாக அங்கு இருந்தார்கள். மலாக்காவில் தங்கள் கவனத்தைச் செலுத்துவதற்காக 1824 ஆங்கிலோ-இடச்சு உடன்படிக்கையின் ஒரு பகுதியாக இடச்சுக்காரர்களிடம் பெங்கூலுவை இடச்சுக்காரர்களிடம் ஒப்படைத்தனர்.  
தூர கிழக்கிற்கான முதல் அமெரிக்க தூதர் எட்மண்ட் ராபர்ட்ஸ் 1832 இல் பெங்கூலுவுக்கு வருகை புரிந்தார். இன்றைய இந்தோனேசியாவின் மற்ற பகுதிகளைப் போலவே, பெங்கூலு இரண்டாம் உலகப் போர் வரை இடச்சு காலனியாகவே இருந்தது.  
சுகார்னோ (பின்னர் இந்தோனேசியாவின் முதல் அதிபர்) இடச்சுக்காரர்களால் 1930 களில் பெங்கூலுவில் சிறையில் அடைக்கப்பட்டார். இங்கு அவர், ஒரு குறுகிய காலம் வரை இருந்தார். சுகார்னோ தனது வருங்கால மனைவி பத்மாவதியை *(Fatmawati)* பெங்கூலுவில் இருந்த காலத்தில் சந்தித்தார்.
# பெங்கூலு மாநகரம்

## நிலவியல்

பெங்கூலு நகரம் உயரம் குறைவான பகுதியாகும். மற்றும் சதுப்பு நிலங்களைக் கொண்டுள்ளது . 19 ஆம் நூற்றாண்டின் நடுப்பகுதியில், மலேரியா மற்றும் தொடர்புடைய நோய்கள் இங்கு அதிகம் காணப்பட்டன. பெங்கூலு நகரம் சுந்தா வளையத்திற்கு *(Sunda Fault)* அருகே அமைந்துள்ளது; அதனால் நிலநடுக்கங்கள் மற்றும் சுனாமிகளுக்கு ஆளாகிறது.  
2000 சூன் மாதம் நிகழ்ந்த எங்கானோ நிலநடுக்கத்தில் *(2000 Enggano earthquake)* குறைந்தது 100 பேர்ர் இறந்தனர். சமீபத்திய அறிக்கை பெங்கூலு நகரம் "சுமாத்திரா கடற்கரையில் கணிக்கப்பட்ட கடலுக்கடியில் ஏற்பட்ட பூகம்பங்களிலிருந்து அடுத்த சில தசாப்தங்களில் நீரில் மூழ்கும் அபாயம் உள்ளது" எனக் கூறுகிறது. செப்டம்பர் 2007 இல் தொடர்ச்சியான நிலநடுக்கங்கள் பெங்கூலுவைத் தாக்கியதில் 13 பேர் கொல்லப்பட்டனர்.  
பெங்கூலு நகரத்தின் பரப்பளவு 144.52 &nbsp; கிமீ ²ஆகும். இது, சுமாத்திரா தீவின் மேற்கு கடற்கரையில் 525 கி.மீ. தூரம் கொண்ட கடற்கரையுடன் அமைந்துள்ளது. இந்த நகரத்தின் பகுதி புக்கிட் பாரிசான் மலைகளுக்கு இணையாகவும், இந்தியப் பெருங்கடலுடன் நேருக்கு நேர் அமைந்துள்ளது.
# பெங்கூலு மாநகரம்

## புள்ளி விவரங்கள்

1832 ஆம் ஆண்டு நிலவரப்படி, பெங்கூலு மற்றும் அதனைச் சுற்றியுள்ள பகுதிகளையும் சேர்த்து 18,000 பேர் என மதிப்பிடப்பட்டுள்ளது. அந்த நேரத்தில், இப்பகுதியில் மாறுபட்ட மக்கள் இருந்திருக்கின்றனர்: டச்சு, சீன, ஜாவானியர், இந்தியர்கள் மற்றும் பல நாட்டினர். சைனா டவுன் நகரத்தின் மையத்தில் அமைந்திருந்தது.
# பெங்கூலு மாநகரம்

## பொருளாதாரம்

இடச்சு ஆட்சியின் கீழ், பெங்கூலுவில் பெருந்தோட்டங்கள் இருந்தன. பார்சி மக்கள் சாதிக்காய் மற்றும் ஜாதிபத்திரி ஆகியவற்றை அறுவடை செய்து பதப்படுத்தினர். சாதிக்காய் மிட்டாய் தயாரிப்புகளில் பயன்படுத்தப்படும்.  
மிளகு ஒரு பெரிய ஏற்றுமதியாகவும் இருந்தது. சிறிய அளவிலான காபி பயிரிடப்பட்டது, எனினும் மற்றும் அரிசியும் காபியும் பாடாங்கிலிருந்து இறக்குமதி செய்யப்பட்டன. பழம் மற்றும் விலங்கு உற்பத்தியும் குறிப்பிடத்தக்கதாக இருந்தது.
# சூசா நகரம், அசர்பைஜான்

**சூசா** (ஆங்கிலம்: **Shusha )** என்பது தெற்கு காகசசில் உள்ள நாகோர்னோ-கராபாக் என்ற சர்ச்சைக்குரிய பகுதியில் உள்ள ஒரு நகரம் ஆகும். 1992 இல் நாகோர்னோ-கராபாக் போரின் போது கைப்பற்றப்பட்டதிலிருந்து இது ஆர்ட்சாக் குடியரசின் கட்டுப்பாட்டில் உள்ளது. இருப்பினும், இது அசர்பைஜான் குடியரசின் ஒரு சட்டபடியான பகுதியாகும்,  
சுற்றியுள்ள சூசா எரேயோனின் நிர்வாக பிரிவின் நிலையுடன். ஐக்கிய நாடுகளின் பாதுகாப்பு அவையின் தீர்மானம் எண் 884 இன்படியும் மற்றும் ஐக்கிய நாடுகள் சபையின் தீர்மானத்தின் படியும், அஜர்பைஜானின் பிராந்திய ஒருமைப்பாடு ஓரளவு அங்கீகரிக்கப்பட்டது, அவற்றில் திரும்பப் பெறுவதற்கான கோரிக்கையும் அடங்கும் ஆர்மீனிய படைகள். 1,400–1,800 மீட்டர் (4,600–5,900அடி) உயரத்தில் அமைந்துள்ளது. கராபக் மலைகளில், சூசா சோவியத் காலத்தில் ஒரு மலை பொழுதுபோக்கு விடுதியாக இருந்தது.  
சில ஆதாரங்களின்படி, சூசா நகரம் 1752 ஆம் ஆண்டில் பனா அலிகானால் நிறுவப்பட்டது. 18 ஆம் நூற்றாண்டின் நடுப்பகுதியிலிருந்து 1822 வரை சூசா கராபக் கானேட்டின் தலைநகராக இருந்தது. குவாஜர் ஈரான் மீது 19 ஆம் நூற்றாண்டின் முதல் பாதியில் காகசசு பிராந்தியத்தை உருசியர்கள் கைப்பற்றிய பின்னர் இந்த நகரம் தெற்கு காகசசின் கலாச்சார மையங்களில் ஒன்றாக மாறியது. காலப்போக்கில், இது பல அசர்பைஜான் அறிஞர்கள், கவிஞர்கள், எழுத்தாளர்கள் மற்றும் குறிப்பாக, இசைக்கலைஞர்களுக்கு (எ.கா., ஆஷிக்குகள், முகாம் பாடகர்கள், கோபுஸ் இசைக் கலைஞர்கள்) ஒரு நகரமாகவும், வீடாகவும் மாறியது .
# சூசா நகரம், அசர்பைஜான்

## சொற்பிறப்பு

*சூசா* என்பதற்கு "கண்ணாடி" என்று பொருள்படும், மேலும் இது பாரசீக மொழியில் ''சாசா" என்பதிலிருந்து ("கண்ணாடி, பாத்திரம், பாட்டில், குடுவை") உருவானது. கராபாக் கானேட்டின் முதல் ஆட்சியாளரான பனா அலி கானின் நினைவாக இந்நகரத்திற்கு பனகாபாத் எனவும் பெயரிடப்பட்டது.
# சூசா நகரம், அசர்பைஜான்

## கலாச்சாரம்

வரலாற்று விவரக்குறிப்புகள் காரணமாக சூசா ஆர்மீனிய மற்றும் அஜர்பைஜான் கலாச்சார நினைவுச்சின்னங்களைக் கொண்டுள்ளது, அதே சமயம் சுற்றியுள்ள பிரதேசங்களில் பல பண்டைய ஆர்மீனிய கிராமங்களும் அடங்கும்.  
சூசா ஆர்மீனிய மத மற்றும் கலாச்சார மையங்களில் ஒன்றாகும் மற்றும் காகசஸின் ஆர்மீனிய நகரங்களில் ஒன்றாகும்.  
இந்த நகரம் அசெரி கலாச்சாரத்தின் முன்னணி மையங்களில் ஒன்றாகும். சூசா நகரம் அசர்பைஜான் மக்களின் இசை மரபுகளுடன் தொடர்புடையது. முகாம், பாரம்பரிய அசர்பைஜானிய வகை குரல் மற்றும் கருவி கலைகளின் முன்னணி பள்ளிகளில் ஒன்று சூசாவில் உள்ளது. குறிப்பாக இந்த கலைக்கு சூசா புகழ் பெற்றது.
# சூசா நகரம், அசர்பைஜான்

## பொருளாதாரம் மற்றும் சுற்றுலா

சூசி புத்துயிர் நிதியம் மூலம் நகரத்தின் போருக்குப் பிந்தைய பொருளாதாரத்தை புதுப்பிக்க முயற்சிகள் மேற்கொள்ளப்பட்டுள்ளன. இது ஆர்மீனியாவின் நிதி மற்றும் உள்ளூர் அமைச்சகத்தால் மேற்கொள்ளப்பட்டுள்ளன. சுற்றுலாத்துறை முதலீடு காரணமாக சோசி விடுதி, அவான் சுசி பிளாசா விடுதி மற்றும் சுசி கிராண்ட் விடுதி போன்ற விடுதிகள் திறக்க வழிவகுத்தது. ஒரு சுற்றுலா தகவல் அலுவலகமும் இங்கு திறக்கப்பட்டுள்ளது, கராபாக் குடியரசில் மலைகள் முதன்மையானது. மேலும். மீதமுள்ள இரண்டு ஆர்மீனிய தேவாலயங்கள் புதுப்பிக்கப்பட்டுள்ளன, மேலும் பள்ளிகள், அருங்காட்சியகங்கள் மற்றும் நரேகட்சி கலை நிறுவனம் ஒன்றும் திறக்கப்பட்டுள்ளன.
# கார்ஸ் மாகாணம்

**கார்ஸ் மாகாணம்** (*Kars Province*, , ) என்பது துருக்கியின் ஒரு மாகாணமாகும். இது நாட்டின் வடகிழக்கு பகுதியில் அமைந்துள்ளது. இது ஆர்மீனியாவுடன் மூடப்பட்ட சர்வதேச எல்லையின் ஒரு பகுதியைக் கொண்டுள்ளது. இந்த மாகாணத்தின் தலைநகரமாக கர்ஸ் நகரம் உள்ளது. இந்த மாகாணத்தின் ஒரு பகுதியாக அர்தாகான் மாகாணம் மற்றும் ஐடார் மாகாணங்கள் 1990 களில் இருந்தன.
# கார்ஸ் மாகாணம்

## மக்கள்வகைப்பாடு (1874-1950)

| துருக்கிய மக்கள் | 22.758 | 103.457 | 160,576 <sup>4</sup> | 311.400 | 471.287 |  |  |  |  |  |
| --- | --- | --- | --- | --- | --- | --- | --- | --- | --- | --- |
| குர்தியர்கள்
குர்திஷ் <sup>6</sup> | 6.404 | 42.968 | 42.945 | 94.847 | 134.136 |  |  |  |  |  |
| ஆர்மீனியர்கள்
ஆர்மேனியன் | 5.014 | 73.406 | 21 | 23 | 5 |  |  |  |  |  |
| கிரேக்கர்கள்
கிரேக்கம் | 681 | 32.593 | 0 | 13 |  |  |  |  |  |  |
| உருசியர்
உருசியம் | 22,327 | 7.7% | 9 | 0% | 6 | 0% |  |  |  |  |
| பிறர் | 1,965 | 5.3% | 15,903 | 5.5% | 1,688 | 0.8% | 3,944 | 1% | 879 | 0.1% |
| <small><sup>1</sup> கார்ஸ் ஐலட் சால்நேம்,<sup>2</sup> உருசிய பேரரசு மக்கள் தொகை கணக்கெடுப்பு கார்ஸ் ஒப்லாஸ்டில், <sup>3</sup> கர்ஸ் மாகாணத்தில் தாய்மொழி தொடர்பான முதல் துருக்கிய மக்கள் தொகை கணக்கெடுப்பு (அர்தாகான் மாகாணம் சேர்த்து),
<sup>4</sup> 384 தாதர்கள் சேர்க்கபவில்லை,<sup>5</sup> அர்தஹான் மாகாணமும் அடங்கும்<sup>6</sup> ஜாஸாக்கள் மற்றும் யசீதி மக்கள் அடங்கும்.</small> | } |  |  |  |  |  |  |  |  |  |
# கார்ஸ் மாகாணம்

## மாவட்டங்கள்

கார்ஸ் மாகாணம் 8 மாவட்டங்களாக ( *ilçe* ) பிரிக்கப்பட்டுள்ளது, ஒவ்வொரு மாவட்டத்துக்கும் அந்த மாவட்டத்தின் தலைநகரின் பெயர் இடப்பட்டுள்ளது.  
கார்ஸ் மாகாணத்தில் 383 கிராமங்கள் உள்ளன.
# கார்ஸ் மாகாணம்

## கார்ஸ் இயற்கை, வனவிலங்கு மற்றும் சுற்றுச்சூழல் சுற்றுலா

குசெடோகா சொசைட்டி நடத்தும் கார்ஸ்-இக்டிர் பல்லுயிர் திட்டத்தால் ஆவணப்படுத்தப்படும் வனவிலங்கு செல்வத்தை கார்ஸ் மாகாணம் கொண்டுள்ளது. இத்திட்டத்தில் துருக்கியின் 468 பறவை இனங்களில் 323 பறவை இடங்கள் பதிவு செய்யப்பட்டுள்ளது. இவற்றில் குறைந்தது 223 பறவைகள் குயுகுக் ஏரியில் காணப்படுகின்றன இது இப்பகுதியில் மிக முக்கியமான சதுப்பு நிலம் ஆகும். தென் ஆர்பர் பகுதிதில் உள்ள சரிகாமிஸ் காடுகளில் இந்திய ஓநாய்கள், சிரிய பழுப்பு கரடி, காகசியன் லின்க்ஸ் மற்றும் பிற விலங்குகள் உள்ளன. மேலும் அராஸ் (அராக்ஸ்) ஆற்று சதுப்பு நிலப் பகுதிகளானது வலசை செல்லும் பல பறவைகள் தங்கி செல்லும் ஒரு முக்கிய இடமாக உள்ளது. யூகாரி சியரிக்லி கிராமத்தில் உள்ள அராஸ் ஆற்றுப் பறவை ஆராய்ச்சி மற்றும் கல்வி மையம் இந்த ஒற்றை இடத்தில் மட்டும் 228 பறவை இனங்களை பதிவு செய்துள்ளது.
# கார்ஸ் மாகாணம்

## பொருளாதாரம்

கார்ஸ் மாகாணத்தின் பொருளாதாரமானது வேளாண்மை, கால்நடை வளர்ப்பு மற்றும் வனவியல் ஆகியவற்றை அடிப்படையாக கொண்டுள்ளது. கார்ஸ் மாகாணத்தில் வேலை செய்யும் மக்களில் 85% பேர் வேளாண் மக்கள் அல்லது கால்நடை மேய்ப்பர்கள் ஆவர். மாகாணத்தின் மொத்த உள்நாட்டு வருமானத்தில் 60% இந்த துறைகளிலிருந்து பெறப்படுகிறது. தொழில் துறை, சுற்றுலா மற்றும் வர்த்தகம் போன்றவை வளர்ந்து வருகின்ற பிரிவுகளாக உள்ளன.  
இப்பகுதியில் தாவரங்கள் வளர்க்கப்படுவதானது காலநிலையால் கட்டுப்படுத்துகிறது. காஸ்மேன் மற்றும் துஸ்லூகாவில், பருத்தி, சர்க்கரைவள்ளிக்கிழங்கு, பீன்ஸ் மற்றும் வெட்சுகள் போன்றவை பயிர் செய்யப்படுகின்றன. காய்கறி தோட்டம் மற்றும் பழத்தோட்டங்கள் குறிப்பிடத்தக்க அளவு வளர்ச்சி அடையவில்லை. கோதுமை, பார்லி, பருத்தி மற்றும் சிறிய அளவிலான புகையிலை மாகாணத்தில் விளைவிக்கப்படுகின்றன.  
வேளாண்மையை விட இப்பகுதியில் கால்நடை வளர்ப்பு முக்கியமானதாக உள்ளது. இங்கு உள்ள புன்னிலம், புல்வெளிகள் மற்றும் வளமான தாவரங்கள் போன்றவை கால்நடை வளர்ப்பின் வளர்ச்சிக்கு வழிவகுத்தன. கார்ஸ் மாகாணத்தின் 70% பரப்பளவில் உள்ள புன்னிலம் மற்றும் புல்வெளிகள், தற்போதைய இப்பகுதியில் உள்ள கால்நடை வளர்ப்பில் குறைந்தது பத்து மடங்குக்கு போதுமானதாக உள்ளன. துருக்கியின் மிகப்பெருமளவில் கால்நடை வளர்க்கப்படும் மாகாணம் கார்ஸ் ஆகும், இது கால்நடை வர்த்தகத்தின் மையமுமாகும். காஸ் பிராந்தியத்திற்கு மிகவும் சிறப்பு வாய்ந்தநான வாத்து இனப்பெருக்கத்தை அதிகரிக்க முயற்சிகள் மேற்கொள்ளப்படுகின்றன. கார்ஸ் உணவுகளில் அதன் இறைச்சி ஒரு சிறப்பான இடத்தைப் பெறுவது அல்லாமல், வாத்து கல்லீரல் மற்றும் உதிரும் இறகு போன்றவை ஏற்கனவே ஐரோப்பாவிற்கு ஏற்றுமதி செய்யப்பட தொடங்கிவிட்டன.  
கார்ஸ் மாகாணத்தில் காடுகள் நிறைய இல்லை என்றாலும் இப்பகுதி காடுகளுக்கு சாதகமான நிலப்பகுதியாகும். மாகாணத்தின் 4% மட்டுமே காடுகளைக் கொண்டுள்ளது. இங்குள்ள காடுகளில் ஸ்காட்ஸ் பைன், ஸ்ப்ரூஸ் மற்றும் ஆல்டர் ஆகியவை அதிகம் காணப்படும் மர இனங்கள் ஆகும். சுமார் பரப்பளவில் வனத்துறை மூலம் மரம் நடப்பட்டுள்ளது.  
மாகாணத்தில் பாறை உப்பு, ஆசனிக்கு, கல்நார், மெக்னசைட்டு, ஜிப்சம் மற்றும் பெர்லைட் ஆகிய தாது படுக்கைகள் ஆராயப்பட்டுள்ளன, இருப்பினும், இங்கு பாறை உப்பு மட்டுமே வெட்டப்படுகிறது.  
கார்ஸில் உள்ள முக்கிய தொழிற் சாலைகளாக இறைச்சி பதப்படுத்துதல், கால்நடை தீவனம் பதப்படுத்துதல், தானிய அரவை ஆலை, நூல், தோல் பதனிடுதல், பாதணிகள், சிமென்ட் மற்றும் செங்கல் தொழிற்சாலைகள் போன்றவை உள்ளன.
# ஜோர்டானின் தலால்

**தலால் பின் அப்துல்லா** ( 1909 பிப்ரவரி 26 முதல் 1972 ஜூலை 7 வரை) இவர் ஜோர்டான் மன்னர் ஆவார். இவரது தந்தை அரசர் முதலாம் அப்துல்லா, 1951 ஜூலை 20 அன்று படுகொலை செய்யப்பட்டதற்குப் பின்னர் தலால் பின் அப்துல்லா மன்னராகப் பதவியேற்றார். ஆனாலும் மனநிலைப் பிறழ்வு காரணமாக பதின்மூன்று மாதங்களே ஆட்சி செய்த தலால் 1952, ஆகஸ்ட் 11 அன்று பதவி விலக வேண்டிய கட்டாயத்தில் இருந்தார். தலாலின் கூற்றுப்படி, அவர் முகஹம்மது நபியின் 39 வது தலைமுறை நேரடி வம்சாவளியாக இருந்தார். இது 1921 முதல் ஜோர்டானை ஆண்ட அசிமைட் வம்சமாகும்.  
தலால் மக்காவில் முதலாம் அப்துல்லா மற்றும் அவரது மனைவி முஸ்பா பின் நாசரின் மூத்த மகனாகப் பிறந்தார். முதலாம் அப்துல்லா 1916 இல் உதுமானியப் பேரரசிற்கு எதிரான முதலாம் உலகப் போரின்போது பெரும் அரபு கிளர்ச்சியை வழிநடத்திய மக்காவின் ஷெரீப் ஹுசைன் பின் அலியின் மகனாவார் . உதுமானியர் ஆட்சியை நீக்கிய பின்னர், அப்துல்லா 1921 இல் திரான்ஸ்ஜோர்தான் அமீரகத்தை நிறுவினார். பின்னர் இது பிரித்தானிய ஆட்சிப் பகுதியாக மாறியது, தலால் அதன் கீழ் அமிராக ஆட்சி செய்தார். தந்தை அப்துல்லா இல்லாதபோது, தலால் சிறுவயதில் தனது தாயுடன் தனியாகக் கழித்தார். தலால் அம்மானில் தனியார் கல்வியைப் பயின்றார், பின்னர் 1927 இல் திரான்ஸ்ஜோர்தனின் அரபு படையணியில் இரண்டாவது அதிகாரியாகச் சேர்ந்தார். பின்னர் அவர் சைப்ரசு தீவுக்கு நாடுகடத்தப்பட்டு கெஜாசிற்கு வெளியேற்றப்பட்ட தனது தாத்தாவாகிய மன்னர் செரீப் குசேனுக்கு உதவியாளரானார். 1948 வாக்கில், தலால் அரபு படையணியில் ஒரு தளபதியானார்.  
1946 இல் அப்துல்லா சுதந்திரம் கோரினார், அமீரகம் காசெமித் ஜோர்தானின் இராச்சியமானது. ஜோர்தானின் மன்னராக தலாலின் தந்தை இருந்ததால் தலால் மகுடத்திற்குரிய இளவரசாவார். 1951 இல் எருசலேமில் அப்துல்லா படுகொலை செய்யப்பட்ட பின்னர் தலால் மன்னரானார். 1952 ஆம் ஆண்டில் ஜோர்டானின் நவீன அரசியலமைப்பை உருவாக்கி, அவரது ராச்சியயத்தை ஒரு அரசியலமைப்பு முடியாட்சியாக மாற்றியமைத்ததே அரசர் என்ற வகையில் தலாலின் மிகவும் மதிப்பிற்குரிய சாதனை ஆகும். மனநோய் காரணமாக பாராளுமன்றம் மூலம் பதவி விலக வேண்டிய கட்டாயம் ஏற்படும் வரை அவர் பதின்மூன்று மாதங்களுக்கும் குறைவாகவே ஆட்சி செய்தார்- அவருக்குமனப்பித்து ஏற்பட்டது என அறிவிக்கப்பட்டது. தலால் தனது வாழ்நாள் முழுவதையும் இஸ்தான்புல்லில் உள்ள ஒரு மருத்துவமனையில் கழித்தார், 1972 ஜூலை 7 அன்று இறந்தார். அவருக்குப் பிறகு அவரது மூத்த மகன் ஹுசைன் பதவிக்கு வந்தார்.
# ஜோர்டானின் தலால்

## ஆரம்பகால வாழ்க்கை

உதுமானிய நாடாளுமன்றத்தில் மக்காவின் அரபு துணைத் தலைவரான அப்துல்லா மற்றும் அவரது மனைவி முஸ்பா பின் நாசர் ஆகியோரின் மூத்த மகனாக மக்காவில் பிறந்தார்.  
சாண்ட்ஹர்ஸ்டில் உள்ள பிரித்தானிய இராணுவத்தின் இராணுவக் கல்லூரியில் சேருவதற்கு முன்பு அவர் தனிப்பட்ட முறையில் கல்வி பயின்றார், அதில் இருந்து 1929 இல் அரபு படையின் குதிரைப்படை படைப்பிரிவில் இரண்டாவது அதிகாரியாக நியமிக்கப்பட்டபோது பட்டம் பெற்றார். அவரது படைப்பிரிவு ஜெருசலேமில் உள்ள ஒரு பிரித்தானியப் படைப்பிரிவு மற்றும் பாக்தாத்தில் உள்ள ராயல் பீரங்கிகளுடன் இணைக்கப்பட்டது .
# ஜோர்டானின் தலால்

## ஆட்சி

ஜெருசலேமில் தனது தந்தை முதலாம் அப்துல்லா படுகொலை செய்யப்பட்ட பின்னர் தலால் ஜோர்தானிய சிம்மாசனத்தில் அமர்ந்தார். அன்று வெள்ளிக்கிழமை தொழுகையில் தாத்தாவுடன் வந்த இவரது மகன் ஹுசைனும் கிட்டத்தட்ட படுகாயமடைந்தார். 1951 ஜூலை 20 அன்று, இளவரசர் ஹுசைன் மற்றும் அவரது தாத்தா மன்னர் முதலாம் அப்துல்லாவுடன் அல்-அக்ஸா மசூதியில் வெள்ளிக்கிழமை தொழுகை நடத்த ஜெருசலேமுக்குச் சென்றார். அரசர் இஸ்ரேல் அரசுடனான உறவை சீராக்கக்கூடும் என்று அஞ்சி, முதலாம் அப்துல்லா கொல்லப்பட்டர். ஆனால் அந்த தாக்குதலில் 15 வயதான இளவரசர் ஹுசைன் உயிர் தப்பினார்.  
ஜோர்டானின் காசெமித் இராச்சியத்திற்கான தாராளமயமாக்கப்பட்ட அரசியலமைப்பை உருவாக்குவதற்கு அவர் தனது குறுகிய ஆட்சியின் போது பொறுப்பேற்றார், இது அரசாங்கத்தை கூட்டாகவும், அமைச்சர்கள் தனித்தனியாகவும் ஜோர்தானிய பாராளுமன்றத்திற்கு கடமைப்பட்டவர்களாகவும் ஆக்கியது. 1952 ஜனவரி 1 அன்று அரசியலமைப்பு அங்கீகரிக்கப்பட்டது. ஜோர்தானுக்கும் அண்டை அரபு நாடுகளான எகிப்து மற்றும் சவூதி அரேபியாவிற்கும் இடையில் முன்னர் இருந்த உறவுகளை மென்மையாக்க மன்னர் தலால் முயற்சி செய்த்தாகக் கருதப்படுகிறது.
# ஜோர்டானின் தலால்

## தனிப்பட்ட வாழ்க்கை

1934 ஆம் ஆண்டில், தலால் தனது உறவினரான ஜெய்ன் அல்-ஷரஃப் தலாலை மணந்தார், அவருக்கு நான்கு மகன்கள் மற்றும் இரண்டு மகள்கள் பிறந்தனர்:
# கஸ்தமோனு மாகாணம்

**கஸ்தமோனு மாகாணம்** (*Kastamonu Province* ) என்பது துருக்கியின் மாகாணங்களில் ஒன்றாகும், இது நாட்டின் வடக்கே கருங்கடல் பகுதியில் உள்ளது. இது கிழக்கில் சினோப், மேற்கில் பார்ட்டன், கராபக், தெற்கே சங்காரே, தென்கிழக்கில் கோரம் மற்றும் வடக்கே கருங்கடல் ஆகியவற்றால் சூழப்பட்டுள்ளது.
# கஸ்தமோனு மாகாணம்

## புள்ளியியல்

இந்த மாகாணத்தின் பரப்பளவு 13,108 கி.மீ.² ஆகும். இதன் மக்கள் தொகை மற்றும் 322,759 (2006 கணக்கு). 2010 இல் இதன் மக்கள் தொகை 361,222 என இருந்தது. மக்கள்தொகை அடர்த்தி ஒரு கி.மீ.²க்கு 24.62 மக்களாவர். மாகாண தலைநகரின் மக்கள் தொகை 64,606 ஆகும்.
# கஸ்தமோனு மாகாணம்

## மாவட்டங்கள்

கஸ்தமோனு மாகாணம் 20 மாவட்டங்களாக பிரிக்கப்பட்டுள்ளது.
# கஸ்தமோனு மாகாணம்

## சிறப்புக் கூறுகள்

இந்த மாகாணமானது பெரும்பாலும் காடுகளால் சூழப்பட்டுள்ளது. இது லேசான கருங்கடல் காலநிலை கொண்டுள்ளது. மலைப்பாங்கான நிலப்பரப்பு மற்றும் ஏராளமான நீரோடைகள் கொண்டு நுட்ப கால நிலை நிலவும் இல்காஸ் தேசிய பூங்காவானது, மாகாண தலைநகரமான கஸ்தமோனுவிலிருந்து 63 கி.மீ தெற்கே உள்ளது. பூங்காவிற்கு அருகில் தங்குமிட வசதிகளுடன் கூடிய பனி நடைக் கட்டை மையமும் உள்ளது.  
இல்காஸ் மலை (மிக உயர்ந்த சிகரம் 2587 மீ) மாகாணத்தின் தெற்கே பரவி உள்ளது, அங்கு இல்காஸ் நீரோட்டத்தில் சறுக்குப்படகு பயணம் போன்ற நீர்விளையாட்டுகள் சாத்தியமாகும். சைடில் உள்ள இல்காரினி குகை, கோரிலுள்ள அலின்கா குகை மற்றும் தாதேயின் சர்வதேச குதிரையேற்ற சுற்றுலா மையம் ஆகியவை குறிப்பிடத்தக்க இடங்களாகும்.  
12 ஆம் நூற்றாண்டின் பைசாந்தினிய கோட்டை, 13 ஆம் நூற்றாண்டு அடாபே பள்ளிவாசல் மற்றும் இப்னி நெக்கர் பள்ளிவாசல் ஆகியவை மாகாணத்தில் அமைந்துள்ளன. கசாபா கிராமத்தில் அமைந்துள்ள மஹ்முத் பே பள்ளிவாசல் அதன் நேர்த்தியான மர வேலைப்பாடுகளுக்கு பெயர் பெற்றது.  
சிடேக்கு 13 கி.மீ தொலைவில் உள்ள கிடெரோஸ் பே, ஓய்வகம் மற்றும் மீன் உணவகங்களுடன் கூடிய விடுமுறை விடுதி ஆகும்.  
ரோமானிய நகர-மாநிலமான பாம்பியோபோலிஸின் இடிபாடுகள் தாக்பிரோவுக்கு அருகில் காணப்படுகின்றன.  
கஸ்தமோனுவில் பல மாளிகைகள் உள்ளன, அவை பாரம்பரியமாக இந்த பிராந்தியத்தின் தனித்துவமான கட்டடக்கலை பாணியில் கட்டப்பட்டுள்ளன. இந்த வரலாற்று கட்டுமானங்களைப் பாதுகாக்க உள்ளூர் அரசாங்கம் 2000 ஆம் ஆண்டு அறிவித்ததைத் தொடர்ந்து இந்த மாளிகைகள் பல பழுதுபார்க்கப்பட்டுள்ளன.
# கஸ்தமோனு மாகாணம்

## பொருளாதாரம்

2000 மக்கள் தொகை கணக்கெடுப்பின்படி, மாகாணத்தில் உள்ள தொழிலாளரின் ஆற்றலில் 77.5% வேளாண்மைக்கு பயன்படுத்தப்படுகிறது. இந்த விகிதமானது நாட்டின் சராசரியை விட கூடுமானதாக உள்ளது. இரண்டாவது பெரிய துறையாக பொதுத் துறை மற்றும் தனியார் சேவைகள் (8.9%) உள்ளன.  
ஏறக்குறைய விளைநிலங்கள் அனைத்தும் நிரந்தர பயிர்களைக் (தோப்பு) கொண்டுள்ளன. இந்த மாகாணத்தின் விவசாய பொருட்களானது துருக்கியில் மொத்தத்த வேளாண் பொருட்களில் 0.01% மட்டுமே ஆகும். விவசாய விளைபொருட்களின் பெரும்பகுதி தானியங்களாகவே உள்ளன. மாகாணமானது பரவலாக வனப்பகுதிகளைக் (மொத்தம் 57% பரப்பளவு) கொண்டுள்ளது. இதனால் இங்கு வனவியல் ஒரு முக்கியமான தொழிலாக உள்ளது. தொழில்களானது பெரும்பாலும் வனவியல், வேளாண்மை மற்றும் சுரங்கப் பொருட்களின் உற்பத்தியைக் கொண்டுள்ளது.  
நிலத்தடி வளங்களில் தாமிரம், பாதரசம், இரும்புத் தாது, குரோமியம், மாங்கனீசு, கல்நார், பாக்சைட்டு, கிராபைட்டு, பாஸ்பேட், வெண்களிமண், களிமண், சுண்ணக்கல், குவார்ட்சு, பளிங்கு, மெக்னசைட்டு, தீ களிமண், நிலக்கரி மற்றும் நிக்கல் ஆகியவை அடங்கும். சில இயற்கையான வெந்நீர் மற்றும் கனிம நீரூற்றுகளும் உள்ளன, அவற்றில் சில பொருளாதார முதலீடுகளுக்கு ஏற்றவையாகும்.  
கஸ்தமோனு மாகாணமானது நாட்டின் மொத்த உள்நாட்டு உற்பத்தியில் சுமார் 0.4% பங்கைக் கொண்டுள்ளது. மொத்த உள்நாட்டு உற்பத்தி பங்களிப்பு பின்வருமாறு (1998 est. ):  
- விவசாயம்: 32.8%
- தொலைத்தொடர்பு மற்றும் போக்குவரத்து: 20%
- சேவைத் துறை: 16.8%
- தொழில்: 9.5%  
மாகாணத்தில் போக்குவரத்தானது சலை மற்றும் செப்பனிடப்படாத நெடுஞ்சாலைகள் வழியாக மட்டுமே சாத்தியமாகும்; Çankırı, Kastamonu மற்றும் İnebolu ஐ இணைக்கும் ஒரு இரயில் பாதை கட்டுமானத்தில் உள்ளது.  இந்த மாகாணத்தில் கருங்கடலை ஒட்டி 135 கி.மீ நீளமுள்ள கடற்கரை உள்ளது என்றாலும், அபோலு மட்டுமே ஒரு சிறிய துறைமுகத்தைக் கொண்டுள்ளது. மேலும் கடலின் போக்குவரத்து கிட்டத்தட்ட இல்லை.
மாகாணத்தில் சுமார் 112,000 தொலைபேசி தரைவழி இணைப்புகளும், சுமார் 200,000 செல்பேசி சந்தாதாரர்கள் மற்றும் 15,000 இணைய பயனர்கள் உள்ளனர்.
# கோர்க்லாரெலி மாகாணம்

**கோர்க்லாரெலி மாகாணம்** ( *Kırklareli Province*, ; ; ) என்பது துருக்கியியன் என்பத்தோரு மாகாணங்களில் ஒன்று ஆகும். இந்த மாகாணமானது கருங்கடலின் மேற்கு கடற்கரையில் வடமேற்கு துருக்கியில் உள்ள ஒரு மாகாணமாகும். இந்த மாகாணமானத்தின் வடக்கு எல்லையாக நீளமுள்ள பல்காரியா நாட்டின் நீண்ட எல்லைப் பகுதி உள்ளது. மேலும் இது மேற்கில் எடிர்னே மாகாணத்துடனும் தெற்கே டெக்கிர்தாஸ் மாகாணத்துடனும் தென்கிழக்கில் இசுதான்புல் மாகாணத்துடனும் எல்லையைக் கொண்டுள்ளது. மாகாணத்தின் தலை நகராக கோர்க்லரேலி நகரம் உள்ளது. மாகாணம் மற்றும் அதன் தலை நகரத்தின் பெயர் துருக்கிய மொழியில் *"நாற்பதுகளின் நிலம்" என்று* பொருள்படும். இந்த சொல்லானது 15 ஆம் நூற்றாண்டில் உதுமானியப் பேரரசிற்காக இந்த நகரத்தை கைப்பற்ற சுல்தான் முராத் I அனுப்பிய நாற்பது ஒட்டோமான் காஜிகளைக் குறிக்கலாம் அல்லது ஒட்டோமான் வெற்றிக்கு முன்னர் இப்பகுதியில் நாற்பது தேவாலயங்கள் அமைந்திருப்பதாகக் கூறப்படுகிறது, இதன் முந்தைய பெயராக *கார்க்லாரெலி* ( துருக்கிய மொழியில் கோர்க் கிலிஸ்; Εκκλησιέςαράντα) என்று இருந்துள்ளது. ஒட்டோமான் வெற்றியாளர்களை கௌரவிப்பதற்காக கோர்க்லாரெலி நகரத்தில் ஒரு மலை உச்சியானது "கோர்க்லர் அனேட்டா" (துருக்கியில் நாற்பதுகளின் நினைவு) என்று அழைக்கப்படுகிறது.  
இந்த மாகாணம் யால்டாஸ் ( இஸ்ட்ராங்கா ) மலைத் தொடரால் பிரிக்கப்பட்டுள்ளது. மாகாணத்தின் வடக்கு மற்றும் வடகிழக்கு பகுதிகள் துருக்கியின் குறைந்த மக்கள் தொகை கொண்டதும் மற்றும் வளர்ந்த பகுதிகளில் ஒன்றாகும். மாகாணத்தின் தெற்கு மற்றும் மேற்கு மாவட்டங்களானது அதிக மக்கள் தொகையைக் கொண்டு உள்ளது, ஏனெனில் இந்த மாவட்டங்களின் நிலப் பகுதியானது வேளாண்மைக்கும் தொழில் துறைக்கும் மிகவும் ஏற்றதாக உள்ளது. மாகாணத்தின் வடக்கு மற்றும் கிழக்கு பகுதிகள் காடுகள் நிறைந்ததாக உள்ளன. எனவே, இந்த பகுதிகளில் வாழ்பவர்களுக்கு வனவளம் ஒரு முக்கிய வாழ்க்கை ஆதாரமாக உள்ளது. கருங்கடல் கடற்கரை பகுதியில் மீன்பிடித்தல் தொழில் ஒரு முக்கியத் தொழிலாக நடக்கிறது.
# கோர்க்லாரெலி மாகாணம்

## வேளாண்மை

கோர்க்லாரெலி மாகாணமானது திராட்சைப் பழ வேளாண்மை மற்றும் ஒயின் தயாரிப்பு நடக்கும் ஒரு முக்கியமான பகுதியாகும். திராட்சை, செர்ரி இலைகள் மற்றும் கடுகு விதைகளால் ஆன "ஹர்தாலியே" என்ற சிரப், இப்பகுதியில் உள்ள சிறப்பான மது அல்லாத பானமாகும்.
# கோர்க்லாரெலி மாகாணம்

## உள்ளூர் இடங்கள்

**டுப்னிசா குகை** என்பது மாகாணத்தில் உள்ள ஒரு பிரபலமான இயற்கை பகுதியாகும். இது வடக்கில் மாகாணத்தின் எல்லைகளுக்குள் உள்ள ஒரு தனித்துவமான புவியியல் அமைப்பு ஆகும். மாகாணத்தில் அமைந்துள்ள 60 கி.மீ நீளமுள்ள கருங்கடல் கடற்கரையானது துருக்கியில் மிகவும் அழகிய மற்றும் வளர்ச்சி அடையாத கடற்கரைகளில் ஒன்றாகும். கடற்கரையில் இரண்டு பாதுகாக்கப்பட்ட இயற்கை பகுதிகள் உள்ளன. அதாவது வடக்கே சாகா கோலே ( சாகா ஏரி ) ஒரு பாதுகாக்கப்பட்ட ஒரு இயற்கை பகுதி அடுத்து தெற்கே கசதுரா கோர்பெஸி (கசதுரா விரிகுடா) ஒரு பாதுகாக்கப்பட்ட இயற்கை பகுதி ஆகும். இந்த தளங்களானது அவற்றின் ஆபத்தான சுற்றுச்சூழல் அமைப்புகளுடன் பல அச்சுறுத்தலுக்கு உள்ளான உள்ளூர் தாவரங்கள் மற்றும் விலங்கு இனங்களைக் கொண்டுள்ளன.
# கோர்க்லாரெலி மாகாணம்

## மாவட்டங்கள்

கோர்க்லாரெலி மாகாணம் எட்டு மாவட்டங்களாக பிரிக்கப்பட்டுள்ளது.
# பாண்டுங் புவியியல் அருங்காட்சியகம்

**பாண்டுங் புவியியல் அருங்காட்சியகம் (Bandung Geological Museum)** இந்தோனேசியாவில் மேற்கு ஜாவாவில் உள்ள ஒரு புவியியல் அருங்காட்சியகம் ஆகும்.
# பாண்டுங் புவியியல் அருங்காட்சியகம்

## துவக்கம்

இந்த அருங்காட்சியகம் பாண்டுங் என்னுமிடத்தில் 10 டிசம்பர் 1871 ஆம் நாளன்று ஆறு விண்கற்கள் விழுந்த இடத்தில் திறந்து வைக்கப்பட்டதாகும். இந்த ஆறு விண்கற்களில் அரிய வகையான 11.5 கிலோ டி.கே.டபிள்யூ அடங்கும். அது பாண்டுங் புவியியல் அருங்காட்சியகத்திலும் பாரிஸ் வரலாற்று அருங்காட்சியகத்திலும் காட்சிப்படுத்தப்பட்டுள்ளது. ஜாவா பகுதியில் பல்வேறு இடங்களில் விழுந்த 13 விண்கற்கள் இங்கு காட்சிக்கு வைக்கப்பட்டுள்ளன.